recursal/SuperWikiNEXT-32B huggingface dataset:
Må ikke forveksles med Bekken (geomorfologi).
Permbassenget i Texas er et stort sedimentbasseng, og del av Det midtkontinentale oljefeltet i USA.
Tarimbekkenet med Taklamakan-ørkenen. Dette er et endorheisk intermontant basseng som er dekket av tykke sedimentlag, noen steder 15 kilometer tykke. Tibetplatået nederst til høyre
Utbyggingen av Korintkanalen avdekket de sedimentære lagene under bakken.
Et **basseng**, eller **sedimentbasseng**, er i geologien et type bekken i jordskorpen der det har samlet seg tykke avleiringer over geologiske perioder. Sedimentbasseng har varierende utstrekning, fra noen få kilometer til over 500 km i lengde og opptil over 20 km dybde. Bassenger kan finnes inne på kontinentene, men de er vanligst og størst langs randen av kontinentene, på kontinentalsoklene og på grensen mot havområdene (se platetektonikk).

Lokal eller regional nedsynkning av jordskorpen til under nivået av den omkringliggende erosjonsbasen er avgjørende for dannelsen av sedimentbassenger. Denne nedsynkningen kan skyldes den akkumulerte vekten av sedimentene som blir avsatt. Ofte er ikke bassengene synlige på overflaten, på grunn av at en stadig påfylning av sedimenter har ført til utjevning. Sedimentbassenger som er dannet relativt nylig, og fortsatt absorberer sedimenter, kalles aktive sedimentbassenger. De som ikke lenger noe blir avsatt i, eller til og med har begynt å erodere, kalles fossile sedimentbassenger.

Når sedimenter blir begravet av nye lag, komprimeres massen og vann blir presset ut. Over tid vil vekten av overliggende lag føre til dannelsen av sedimentære bergarter. Disse sedimentene betegnes som konsoliderte, mens løsere lag nær overflaten kalles ukonsoliderte.

Mange av de geologisk yngre bassengene inneholder dyptliggende sedimentære lag der det opprinnelig var et høyt innhold av organisk materiale (se kildebergart). Her kan det ha utviklet seg mineralolje og gass som har beveget seg ut og samlet seg til drivverdige forekomster i nærliggende porøse reservoarbergarter. De omkring 600 sedimentsbassengene rundt om i verden har vist seg å være interessante leteområder for petroleum. Sedimentbassenger er også karateristiske for kullforekomster.

I Nordsjøen er det et bredt basseng med opptil 3 500 meter tykke avleiringer fra tertiærtiden. Under dette bassenget finnes et langstrakt basseng som er avgrenset av forkastninger og inneholder flere kilometer tykke avleiringer fra perm til kritt, som Vikinggraben og Sentraltrauet.

Referanser
----------

1. 1 2 3  «basseng – geologi». *Store norske leksikon*. 20. februar 2018. Besøkt 22. juli 2020.
2. 1 2  «Sedimentary Basin - an overview | ScienceDirect Topics». *www.sciencedirect.com*. Besøkt 21. juli 2020.

Eksterne lenker
---------------

* (en) Sedimentary basins – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** Encyclopædia Universalis **·** GND **·** LCCN **·** BNF **·** BNF (data) **·** NKC
 |
RML2610
**Routemaster** er en engelsk busstype bygget for å transportere passasjerer for London Transport. Det ble produsert i alt 2876 Routemastere mellom 1954 og 1968, inkludert alle prototyper og varianter. Man regner imidlertid 2760 av dem som regulære Routemastere. De fleste Routemastere er av kort type for 64 passasjerer, det ble imidlertid også bygget en rekke RML'ere, Routemaster Long, som kunne ta 72 passasjerer. 

Busstypen er i sin helhet designet av London Transport og er foreløpig den siste busstypen i England med åpen plattform bak. De var ment å vare i 17 år før utskifting, men viste seg utrolig holdbare. Fremdeles ruller det RMere mange steder i verden.

De aller fleste RM i London Transport ble skiftet ut i løpet av 2005. Årsaken er hovedsakelig at de må betjenes av to ansatte, mens de nye bussene kan betjenes av sjåføren alene. I tillegg er moderne busser lettere å bruke for personer med nedsatt funksjonsevne, mens Routemasterne, for eksempel ikke kunne brukes av personer som bruker rullestol. Hovedsakelig p.g.a. det høye trinnet opp på den åpne plattformen bak, i tillegg til den veldig bratte trappen for å komme opp til andre etasje. Teknisk var bussene forut for sin tid, men dagens busser kan selvsagt tilby mye bedre komfort og kjøreegenskaper. Det går i dag kun 10 Routemastere i London, i det som kalles *Heritage Route*. Av disse er det 9 RM'ere og 1 RML. En av årsakene til at man opprettet Heritage Route var massive protester fra Londons befolkning på at de gamle bussene ble skiftet ut.

Det finnes i alt 6 Routemastere i Norge. 

Bussene ble bygget i aluminium for å holde seg innenfor engelske vektbestemmelser på 50-tallet. Det vanlige på slike kjøretøyer er å sette et karosseri oppå en ramme. I stedet ble det laget et selvbærende karosseri med to delrammer foran og bak for feste av akslinger og drivverk. Aluminium blir mye brukt av flyindustrien og ga bussen et svært moderne preg på den tiden. De første bussene var faktisk ikke lakkert, slik at folk kunne se materialet blinke i sola. Det ble trolig for mye av det gode, for bussene ble raskt malt røde i henhold til logofargene til London Transport.

Motoren og akslingen ble plassert på venstre side av bussen. Utstyrt med automatisk girkasse var bussen lettkjørt i forhold til mange andre busser på den tiden. At den styres ved hjelp av kun en hjelpeservo var ikke noe problem. Svingradiusen er liten, og selv med en lengde på opp til 9 meter er bussen lett å buksere gjennom bygater.

En liten kuriositet: Bakerst i bussen er innredningen formet etter kroppen til en stående billettør med en liten lagerplass bak. Her kunne han kontrollere billetter, betjene lys og ha enkel tilgang på rutetabeller, brannslukker og andre remedier.

Eksterne lenker
---------------

* (en) AEC Routemaster – kategori av bilder, video eller lyd på Commons Rediger på Wikidata

* (en) Routemaster – galleri av bilder, video eller lyd på Commons Rediger på Wikidata
**Fortis Petroleum Corporation AS** er et norsk oljeselskap grunnlagt i april 2010 med fokus på letevirksomhet i modne områder i Nordvest-Europa. Selskapet har kontorer i Asker og Stavanger. Administrerende direktør er Michael S. Haagaard og styreleder er Rune Omdahl. Selskapet hadde fem lisenser på norsk sokkel i sin portefølje i slutten av januar 2012 hvorav to av disse ble utdelt i APA 2011.

Historie
--------

**Fortis Petroleum** ble grunnlagt i april 2010, og på eiersiden sto medlemmer i selskapets ledergruppe samt selskapene PGS og Consema. Strategien er leting i modne områder i Nordvest-Europaog gradvis vekst.
I september 2010 overtok Fortis leteselskapet **Excel Expro** (tidligere kalt **Flying High**). Året etter ble Fortis prekvalifisert som lisenshaver på norsk sokkel og tok over 3 letelisenser fra Skeie Energy: PL 455, PL 500 og PL 509 S, alle i Nordsjøen. Selskapet fikk i 2012 tildelt 2 lisenser i TFO 2011-runden: PL 626 og PL 631, begge i Nordsjøen.

Referanser
----------

1. ↑  (no) «Nytt, norsk leteselskap søker modne områder». petro.no. Besøkt 24. januar 2012. [*død lenke*]
2. ↑  (en) «About». fortis-petroleum.com. Arkivert fra originalen 31. desember 2011. Besøkt 24. januar 2012.

Eksterne lenker
---------------

* Hjemmesiden til Fortis Petroleum
**Rally Hamarøy**, også omtalt som «**Hamarøy Grand Prix**», var en uhøytidelig betegnelse på råkjøringen mellom de to fergestedene Bonåsjøen og Bognes på europavei 6 i Nordland.

Bakgrunn
--------

Veiforbindelsen mellom Fauske og Narvik ble åpnet i 1941, og hadde da fem fergestrekninger. Veien omfattet blant annet fergeforbindelsen Røsvik – Bonåsjøen i Sørfold kommune, vei fra Bonåsjøen gjennom en del av Hamarøy kommune til Korsnes i Tysfjord, og ferge mellom Korsnes og Skarberget. Fergestedet på vestsiden av Tysfjorden ble flyttet fra Korsnes til Bognes i 1942. Fergeforbindelsen mellom Bognes og Lødingen startet opp i 1950 og fikk helårsdrift i 1960, og ble den naturlige forbindelsen mot Harstad og Vesterålen.

Langs østsiden av fjorden Sørfolda sto veien ferdig i 1966, og Sommerset erstattet da Røsvik som fergested på stamveien nordover, slik at fergestrekningen ble forkortet. Etter at Skjombrua ved Narvik åpnet i 1972, var antallet fergestrekninger på E6 i Nordland redusert til to: Sommerset – Bonåsjøen og Bognes – Skarberget.

Råkjøring
---------

Økende trafikk, særlig om sommeren, og ferger med begrenset kapasitet førte med årene til lengre fergekøer. Dette gjorde at mange kjørte i overkant fort på den ca. 105 kilometer lange strekningen mellom Bonåsjøen og Bognes, på en vei med ikke altfor god standard. Det ble et «rally», et kappløp for å komme lengst mulig fram i neste fergekø, for å være sikker på å komme med ferga. Råkjøringen førte i sin tur til ulykker.

Fergestrekningen Sommerset – Bonåsjøen ble borte da ny E6 mellom Sommerset og Mørsvikbotn i Sørfold ble åpnet i 1986. I kombinasjon med at veien videre nordover ble opprustet, samt større og bedre fergemateriell for Bognes – Skarberget og Bognes – Lødingen, gjorde det at problemet med råkjøring mellom Sørfold og Bognes ble redusert. Likevel er uttrykket blitt brukt av og til også i senere år for å beskrive mindre pen kjøring på strekningen nordover til Bognes fergested. Uttrykket ble i 2008 også brukt i argumentasjon mot å redusere kapasiteten på fergeforbindelsen mellom Skutvik i Hamarøy og Svolvær i Lofoten.

Se også
-------

* Europavei 6' historie i Nordland

Referanser
----------

1. ↑  Ferjelandet av Bjørn Foss, side 78. Forlaget Nordvest 1986. ISBN 82-90330-33-2
2. ↑  Målt med Google Earth
3. ↑  Lokalavisa NordSalten: – En dødsone i opplevelsesperspektiv (1. august 2008, besøkt 3. januar 2012)

Kilder
------

* Erling Svanberg: *Langs vei og lei i Nordland - Samferdsel gjennom 3000 år*. Nordland fylkeskommune, Bodø 1990. ISBN 82-7416-021-5 (digitalisert av Nasjonalbiblioteket)
	+ Om Rally Hamarøy: s. 645
	+ Om E6' og fergeforbindelsenes historie: flere sider
* Foruminnlegg på Bergli Truckstop Arkivert 8. desember 2011 hos Wayback Machine. (besøkt 3. januar 2012)
* Foruminnlegg på STP Norway[*død lenke*] (besøkt 3. januar 2012)
Rovde kirke på Rovdestranda, fastlandsdelen som ble innlemmet i Vanylven Foto: Henny Stokseth 
**Rovde** er en tidligere kommune i Møre og Romsdal fylke. I 1837 var Rovde del av Herøy formannskapsdistrikt.

1. januar 1905 ble Rovde skilt ut fra Sande som egen kommune med 610 innbyggere. Sande var allerede 1. januar 1867 skilt ut fra Herøy som egen kommune. 1. januar 1964 ble Rovde kommune (unntatt Rovdestranda), gårdene Brekke, Seljeset og Skoge i Gurskedalen i Herøy kommune og Sande kommune slått sammen til den nye Sande kommune. Den delen av Rovde som gikk inn i Sande hadde 562 innbyggere.

Fra samme dato ble Rovdestranda med 436 innbyggere slått sammen med Syvde og Vanylven kommuner til den nye Vanylven kommune.

Rovde kyrkje er fra 1872.

Næringsliv
----------

* Rovde møbel & design produserer møbler og inventar til skip.
* Rovde Shipping startet med frakt av sand, er nå en del av Siem Offshore (supplyskip).
* Store Rovde BA driver eggproduksjon.

Natur og kultur
---------------

Rovdestranda ligger langs Rovdefjorden, som er innløpet for Storfjorden. Bygda er omgitt av fjorden på den ene sida og fjell på den andre, de høyeste toppene er Velsvikskåla og Skåratinden. Rovde mannskor har gitt ut flere CD-er.

Kjente personer fra Rovde
-------------------------

* Peter Mathias Britanus Olsen Røwde – industrimann

Se også
-------

* Liste over ordførere i Rovde

Referanser
----------

1. ↑  Rovde møbel & design
2. ↑  Siem Offshore

|  |  |
| --- | --- |
| Oppslagsverk/autoritetsdata | GeoNames
 |
Fortskirken i Fort Amsterdam der museet holder til
**Fortkerk Museum** er et museum i Fort Amsterdam i Willemstad, hovedstaden på Curaçao.

Kirken i Fort Amsterdam stammer fra andre halvdel av 1700-tallet og har byggeåret 1769 på fasaden. Den ble reist på det som var en lagerbygning tilhørende Vestindisk kompani. I forbindelse med restaurering av kirken 1990–92 ble sakristiet omgjort til museum. Kirken og museet åpnet på nytt i oktober 1991 og i november 1992 var dronning Beatrix på besøk. Museet har en samling av gjenstander fra øyas protestantiske menighet, grunnlagt i 1635, inkludert kirkesølv og gjenstander fra de gamle herregårdene. Guvernørbenken og prekestolen i mahogny stammer fra 1769. Samlingen dokumenterer også øyas framstående familier og utstillingen omfatter gamle kart. Etter renovering åpnet utstillingsdelen på nytt i 2007.

Kirken benyttes ellers av Verenigde Protestantse Gemeente.

Referanser
----------

1. ↑  «The Protestant Cultural Historical Museum», Fortchurch. Lest 8. november 2017.
2. ↑  «Fortchurch living monument», Curaçao Tourist Board. Lest 8. november 2017.

Eksterne lenker
---------------

* The Protestant Cultural Historical Museum
Rallynoter.
**Rallynoter** eller bare **noter** er en vanlig brukt av kartlesere for å beskrive en rallyløype i ekstrem detalj. Rallynotene beskriver ting langs ruten som sideveier, veikryss og andre faktorer som kan påvirke hastigheten sjåføren vil velge å kjøre med. Videre beskriver notene avstanden mellom hvert blikkfang, krappheten og formen på svinger, ugunstig dossering, topper, bakketopp, type overflate og værforhold, hull i veien, spesielle instruksjoner til sjåføren, og så videre.

For å kunne meddele alle disse viktige detaljene på kort tid leses rallynotene fra et kompakt stenografi av kartleseren underveis i fartsprøven. En rekke systemer har blitt utviklet, og det er ingen "standard" for rallynoter, men i praksis er det en rekke de facto standarder. Forskjellige varianter varierer for eksempel med foretrukket språk i teamet, metriske eller andre enheter, og så videre. Rallynoter til en fartsprøve WRC kan være på mange sider, og et helt rally kan gå over flere bøker.

På noen løp gir arrangørene ut offisielle noter, og det er da som regel forbudt å rekognosere (recce), som betyr at disse notene er de eneste som skal brukes. Andre løp tillater mannskapene å bruke de notene de skulle ønske uavhengig av opphav. Skriving av noter krever tilgang til løypen på forhånd av arrangementet, hvilket ikke alltid er mulig.

Norske ord
----------

Noen vanlige ord i norskspråklige rallynoter er:

* **Nype**: Sving som blir skarpere mot slutten
* **Åpner**: Slakere sving mot slutten
* **Halvkort, kort, halvlang, lang og ekstra lang**: Lengden på svingen
* **Ikke kutt, kutt og kutt maks av sving**
* **Late**: Svingen begynner senere enn normalt
* **Early** = Svingen begynner tidligere enn normalt
* **Flat**: Bekreftelse på at føreren skal kjøre virkelig fort
* **Hold høyre/venstre/midten**: Forenkler inngang til neste sving
* **Line**: Ber føreren om å tenke sporvalg
* **Stein inner/ytter**: Se opp for stein, stolpe, stubbe eller lignende
* **Krøn**: Svensk ord for bakketopp, også brukt i norsk rally
* Antall meter mellom hver sving angis også.

### Svinggradering

Svinger graderes ofte 1 til 6, hvor 1 betyr 90 graders sving i første gir, mens 6 betyr at svingen nesten går rett frem og i sjette gir. Fingradering av sving kan angis med pluss eller minus.

Se også
-------

* Musikknoter
* Notelære
* Jemba Inertia Notes System, en rallynotegenerator for automatisk skriving av rallynoter

Referanser
----------

1. ↑  WRC: Team talk: Pace notes explained. motorsport news, results, features, teams, drivers, updates
2. ↑  «Fakta om rallynoter». *www.aftenposten.no*. Besøkt 18. januar 2021.
**Fortifikationsverket** er et svensk statlig forvaltningsorgan som sorterer under Finansdepartementet og har ansvar for å forvalte en viss del av statens faste eiendommer, slik som eiendommer til forsvarsformål.[]

Historikk
---------

Fortifikationsverkets historikk går tilbake til 1635 da Kungliga Fortifikationen ble opprettet. Gjennom forsvarsbeslutningen av 1936 ble det i 1937 gjennomført en oppdeling av Kungliga Fortifikationen til Ingenjörstrupperna, Signaltrupperna og Fortifikationskåren. Senere, gjennom forsvarsbeslutningen av 1948, ble Fortifikationsförvaltningen opprettet og i 1994 ble navnet Fortifikationsverket innført, samtidig som etaten ble en frittstående myndighet under Forsvarsdepartementet. I 1997 tok etaten over eiendomsansvaret fra Försvarsmakten og i 1999 ble den overført til Finansdepartementet.[]

I Regjeringen Reinfeldts budsjettproposisjon for 2012 (2011/12:1) ble det foreslått en omstrukturering av Fortifikationsverket, dette etter en utredning som var blitt overlevert til regjeringen i april 2011, Fi 2009:04 og SOU 2011:31. Utredning foreslo at Fortifikationsverkets åpne eiendomsbistand sammen med Specialfastigheter slås sammen til ett selskap. Videre ble det foreslått at Försvarsmaktens forsvarsanlegg (sikre fjellanlegg) og utenlandsleirer overføres til Försvarsmaktens regi, samt at statlige bygningsminner (som anvendes i virksomhet) overføres til Statens Fastighetsverk. I 2012 skulle Riksdagen beslutte, etter ny proposisjon fra regjeringen, hvordan det statlige eiendomsforvaltningen skulle se ut og arbeide.

I begynnelsen av september 2013 ble det foreslått at både Fortifikationsverket og Statens Fastighetsverk skulle legges ned og sammen danne en ny myndighet. Onsdag den 18. desember 2013 besluttet regjeringen å ikke gjennomføre noen nedleggelse, som innebærer at såvel Fortifikationsverket som Statens Fastighetsverk forblir i eksisterende form.

Referanser
----------

1. ↑  ; besøksdato: 10. august 2021.
2. ↑  Vår beredskap er god - En studie over den militære beredskapen i Øvre Nordland 1939-44
3. ↑  Sveriges største eiendomseier legges ned Arkivert 23. august 2013 hos Wayback Machine.

Eksterne lenker
---------------

* Offisielt nettsted
**Fortjenstordenen i gull** (slovensk: *Zlati red za zasluge*) er en slovensk orden. Den ble innstiftet i 2004 til belønning av sivil, militær, sikkerhetsrelatert, diplomatisk og internasjonal innsats. Ordenen rangerer etter Ordenen for eksepsjonelle fortjenester og foran Fortjenstordenen i sølv. Fortjenstordenen i gull tildeles av Slovenias president. Den kan tildeles slovenere, så vel som borgere av andre land, samt institusjoner og organisasjoner.

Inndeling
---------

President Danilo Türk tildeler Fortjenstordenen i gull og sølv i 2012
Fortjenstordenen i gull har én klasse.

Insignier
---------

Ordenstegnet for Fortjenstordenen i gull er utformet som en medalje til å bære i brystbånd. Det er i 14 karat gull med hvit og lys blå emalje. Ordenstegnet består av et geometrisk mønster inspirert av Köttlach-kulturen, en tidlig kristen kultur på det som nå er slovensk grunn. Det har en nedvendt trekant i gull, hvorpå er lagt en blåemaljert sekskant med konkave sider og over dette igjen en hvitemaljert trikvetra. For sivile fortjenester tildeles ordenstegnet som beskrevet ovenfor. For internasjonale og diplomatiske fortjenester har ordenstegnet i tillegg en hvitemaljert runding i midten, mens ordenstegnet for militære og sikkerhetsrelaterte fortjenester har en blåemaljert runding i midten. Ordenstegnene er utstyrt med løpenumre.

Ordenstegnet er opphengt i et trekantet, gult bånd. For sivile fortjenester har ordenen en gul båndstripe. Båndstripen har sølvfargede endestriper for internasjonale og diplomatiske fortjenester og lyseblå endestriper for militære og sikkerhetsrelaterte fortjenester.

Tildeling
---------

Fortjenstordenen i gull kan tildeles slovenere og borgere av andre land, samt i særlige tilfeller også institusjoner og organisasjoner.

Referanser
----------

1. 1 2 3 4  «Slovenia» i Guy Stair Sainty og Rafal Heydel-Mankoo: *World Orders of Knighthood and Merit*, andre bind, Buckingham: Burke's Peerage, 2006, s. 1573–1576.
2. 1 2 3 4 5  «The decorations of the Republic of Slovenia Act (Official Consolidated Text)». *www.up-rs.si*. President of the Republic of Slovenia. 24. juni 2004. Besøkt 6. november 2019.
**Alberto Bayo Giroud** (født 1892 i Camagüey, død 1967 i Havanna) var en cubansk venstreorientert som deltok som offiser i den spanske borgerkrigen (1936 – 1939) på de folkevalgte republikanernes side. Før borgerkrigen brøt ut, var han stasjonert i Spansk Marokko.

I sin ungdom tok han militær flyverutdannelse i USA og i Spania, og ble uteksaminert fra i den militære flyskolen i Madrid i 1915. Under den spanske borgerkrigen ble han kjent for sitt heller mislykkede angrep på Mallorca. Han forlot Spania da borgerkrigen ble tapt i 1939 og da fascisten, general Francisco Franco, kom til makten.

Bayo dro til Mexico og fungerte i noen år som instruktør ved det militære flyakademiet i Guadalajara. I 1948(?) etablerte han en møbelbedrift i Mexico by der han i 1955 kom i kontakt med exil-cubanerne Raúl og Fidel Castro samt argentineren Che Guevara. Dette førte til at han ble instruktør for geriljagruppen som Fidel Castro bygget opp i Mexico, og som i 1956 dro med Granma over til Cuba for å bekjempe Fulgencio Batista.

Bayo deltok neppe på overfarten med Granma, men befant seg i alle fall på Cuba da revolusjonen seiret i 1959. På grunn av hans militære bakgrunn og erfaringer, ble Bayo først utnevnt til oberst i det cubanske flyvåpen, og deretter til general i den cubanske hær. Han fungerte i denne stillingen fram til sin død i 1967.

Bayo var også poet og esseyist, og er nok mest kjent for sine «150 spørsmål til en geriljasoldat» .

Referanser
----------

1. 1 2   National Library of Israel Names and Subjects Authority File, National Library of Israel J9U ID 987011539754005171, besøkt 1. juni 2023[Hentet fra Wikidata]
2. 1 2   Gran Enciclopèdia Catalana, oppført som Alberto Bayo Piraud, Gran Enciclopèdia Catalana-ID 0008441[Hentet fra Wikidata]

Litteratur
----------

* Meneses, Enrique (1968) «Fidel Castro», Taplinger Publishers & Co, ASIN B0006BUT5O

Eksterne lenker
---------------

* Foto av Bayo på www.latinamericanstudies.org
* Om Bayo på www.guerracivil1936.galeon.com Arkivert 1. mars 2005 hos Wayback Machine.

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** BNF **·** BNF (data) **·** SUDOC **·** BNE **·** BNE
 |
Pike iført yukata i byen Kyoto.
Scene fra en badeby med varme skilder (*onsen*).
**Yukata** (japansk: 浴衣, betyr *badekåpe*) er et tradisjonelt japansk klesplagg av bomull.

Beskrivelse
-----------

Historisk er det blitt benyttet av såvel menn som kvinner, men etterhvert hovedsakelig av kvinner. Til utseendet minner en yukata om en sommerkimono og vanligvis betraktes plagget som en uformell variant av kimono. Den består av et stort stykke tøy med to brede ermer. Et belte, *obi*, hindrer plagget fra å åpne seg. 

I det moderne Japan brukes yukata sjelden til hverdags men derimot ofte ved festivaler, fyrverkerier og andre festligheter. Med unntak av visse tradisjonelle dansefestivaler brukes plagget nesten bare av kvinner. Plagget har oftr rikr og utførlige mønstre.

Ved tradisjnelle japanske hoteller av typen ryokan er yukata til låns for gjester. Plagget har da oftest enklere mønster.

Litteratur
----------

* S. Noma (utg.): «Yukata». I: *Japan. An Illustrated Encyclopedia*. Kodansha, 1993. ISBN 4-06-205938-X, s. 1765.

Referanser
----------

1. ↑  «Yukata». *www.japan-guide.com*. Arkivert fra originalen 20. september 2017. Besøkt 26. april 2018.
**Rovatnet** er en innsjø ved Kyrksæterøra i Heim kommune i Trøndelag.

Tidligere drikkevannskilde for Kyrksæterøras ca. 2500 innbyggere. Innsjøen er et yndet badested på sommeren. Utløpet av Rovatnet ligger i nordøst og fører til elva Søo som renner gjennom tettstedet og kommunesenteret Kyrksæterøra og ut i Hemnfjorden.

Ved reguleringa av Søo med Søvatnet og Vasslivatnet, fikk Rovatnet mer enn halvert sitt nedbørfelt fra 237 til 113 km². Dette har ført til at vannets gjennomstrømningstid ble doblet fra 1 til ca. 2 år. Dette antas å ha gjort vannet noe mer næringsrikt. Ved prøvefiske i 2003 var gjennomsnittsstørrelsen på røye bare 29 g. Ørreten har bedre kvalitet, men dette antas å henge sammen med at en stor del er sjøørret som bruker fjorden som oppvekstområde.

Fylkesvei 680 går langs hele vestsida av vatnet. 

Ved Rovatnet ligger Roberget, som strekker seg 342 moh. Motivet er ofte brukt på postkort og reklamemateriell for Hemne kommune.

Referanser
----------

1. 1 2  «NVE Atlas». *Vassdrag – Innsjødatabase.*  Norges vassdrags- og energidirektorat. Besøkt 1. juli 2015
2. ↑  «NVE Atlas». *Vassdrag – Nedbørfelt – Regine-enhet.*  Norges vassdrags- og energidirektorat. Besøkt 1. juli 2015
3. ↑  NTNU Vitenskapsmuseet Rapport zoologisk serie 2003-3

|  |  |
| --- | --- |
| Oppslagsverk/autoritetsdata | GeoNames **·** Sentralt stedsnavnregister
 |
**EC Red Bull Salzburg** er et østerriksk ishockeylag fra Salzburg, som spiller i Erste Bank Eishockey Liga.

EF Salzburg ble grunnlagt i 1995 gjennom sammenslåing av klubbene Morzg EF og EF Tiefenbach. EF Morzg hadde etter konkursen i den tidligere klubben Salzburg EF i 1988 overtatt en rekke av denne klubbens tidligere unge spillerne. Kort tid etter fusjonen av Morzg EF og EF Tiefenbach ble firmaet Kaindl den nye klubben EF Salzburgs første hovedsponsor, og klubben skiftet da navn til EC Kaindl Salzburg. 

Etter at drikkeselskapet Red Bull GmbH ble hovedsponsor i 2000 ble klubbnavnet igjen endret til EC The Red Bulls Salzburg. Også byens fotballklubb fikk i 2005 samme hovedsponsor og for å bygge opp en felles identitet mellom de to klubbene og Red Bull GmbH fikk fotballklubben navnet Red Bull Salzburg og ishockeyklubben dagens navn.

Eksterne lenker
---------------

* (ty) Klubbens nettsider


| * v
* d
* r
Den østerrikske hockeyligaen 2021/22 |
| --- |
|  | 
* Bolzano
* Bratislava Capitals
* Dornbirn
* Fehérvár AV19
* Graz
* Innsbruck
* Klagenfurt
* Linz
* Olimpija
* Salzburg
* Val Pusteria
* Vienna
* Villach
* Znojmo

 | Østerrikes flagg |

| * v
* d
* r
Alps Hockey League 2020/21 |
| --- |
|  | 
* Asiago
* Bregenzerwald
* Cortina
* Fassa
* Feldkirch
* Gherdëina
* Jesenice
* Kitzbühel
* Klagenfurt 2
* Linz 2
* Lustenau
* Olimpija
* Pustertal
* Ritten
* Salzburg Juniors
* Sterzing

 | Italias flagg Slovenias flagg Østerrikes flagg |
**Rovdata** ble etablert 1. oktober 2010 og er en selvstendig enhet i Norsk institutt for naturforskning (NINA) og holder til i Trondheim. De leverer overvåkingsdata og bestandstall for gaupe, jerv, bjørn, ulv og kongeørn i Norge til forvaltning, media og publikum.

Rovdata er etablert for å styrke arbeidet med å registrere og overvåke de fire store rovdyrene, samt kongeørn i Norge. Rovdata har ansvaret for formidling, drift og utvikling av Nasjonalt overvåkingsprogram for rovvilt.

Rovdata koordinerer overvåkingen av gaupe, jerv, bjørn, ulv og kongeørn på landsbasis og sørger for en nasjonal og enhetlig bearbeiding, sammenstilling, rapportering og formidling av dataene. Enheten arbeider blant annet også med å videreutvikle og sikre best mulig metoder i overvåkingen, og med å samordne metodene med de øvrige landene i Fennoskandia, som består av Norge, Sverige, Finland, Kolahalvøya og Karelen i Russland.

Rovdata har, i samarbeid med Artsdatabanken i Norge og Naturvårdsverket i Sverige, etablert en publikumsløsning for innmelding av observasjoner av de store rovdyrene på nett (Skandobs).

Eksterne lenker
---------------

* Rovdata sine hjemmesider
* Norsk institutt for naturforsking sine hjemmesider
* Skandobs sine hjemmesider

|  |  |
| --- | --- |
| Oppslagsverk/autoritetsdata | VIAF
 |
Med  **EFEO-transkripsjon av kinesisk**  menes det system for romanisering av det kinesiske språk mandarin som ble utviklet av *École française d'Extrême-Orient* (EFEO) i Paris. Dette var det mest utbredte systemet for fonetisk transkripsjon som ble benyttet i en franskspråklige verden frem til midten av 1900-tallet. Det ble skapt av jesuittpresten Séraphin Couvreur for nevnte institutt i 1902. Det er senere blitt fortrengt av Hanyu Pinyin.

Bakgrunn
--------

Transkrisjonen utviklet ved EFEO tok ikke som sitt eneste utgangspunkt fonetikken benyttet i det nasjonale offisielle mandarin (普通话, *Pǔtōnghuà*), men var en uavhengig syntese av de kinesiske hoveddialekrer. Den gjengir et lydbilde som kan minne om eldre utgaver av Latinxua Sinwenz og Wade-Giles.

Tabell
------

|  |  |  |  |
| --- | --- | --- | --- |
| IPA | EFEO | WG | Pinyin |
| p | p | p | b |
| pʰ | p' | p' | p |
| t | t | t | d |
| tʰ | t' | t' | t |
| k | k | k | g |
| kʰ | k' | k' | k |
| ts | ts | ts | z |
| tsʰ | ts' | ts' | c |
| tʂ | tch | ch | zh |
| tʂʰ | tch' | ch' | ch |
| tɕ | k/ts | ch | j |
| tɕʰ | k'/ts' | ch' | q |
| ɕ | s/h | hs | x |
| w | ou/w | w | w |
| j | i/y | y | y |
| ɤ | ö/é | o/ê | e |
| ər | eul | êrh | er |
| z | eu | û | i |
| i | e | ih | i |
| y | u | ü | ü/u |
| u | ou | u | u |
| ən | en | ên | en |
| ɤŋ | eng | êng | eng |
| iɛ | ie | ieh | ie |
| iɤʊ | ieou/iou | iu | iu |
| iɛn | ien | ien | ian |
| uo | ouo | o/uo | o/uo |
| uaɪ | ouai | uai | uai |
| ueɪ | ouei | ui | ui |
| uan | ouan | uan | uan |
| uən | ouen | un | un |
| yɛ | iue | üeh | üe/ue |
| yɛn | iuen | üan | üan/uan |
| yn | iun | ün | ün/un |
| yʊŋ | ioung | iung | iong |

Eksterne lenker
---------------

* Romanizations for chinese
* UNESCO transcription norms for Chinese
Yujiang i Jiangxi-provinsen
*Må ikke forveksles med elva av samme navn, se Yu (elv).*
**Yujiang** (kinesisk: 余江县; pinyin: *Yújiāng Xiàn*) er en by på fylkesnivå i byprefekturet Yingtan øst i provinsen Jiangxi i Folkerepublikken Kina. Den er nå (2007) relativt liten, men var tidlig på 1900-tallet en av de viktigere byer i nordøstre Jiangxi.

Samferdsel
----------

Kinas riksvei 320 går gjennom området. Den begynner i Shanghai og løper sørvestover til grensen mellom provinsen Yunnan og Burma. Underveis er den innom blant annet Hangzhou, Nanchang, Guiyang, Kunming og Dali.

Historie
--------

Selve byen Yujiang ble ettertrykkelig ødelagt av japanerne under annen verdenskrig. Etter generalløytnant Jimmy Doolittles Tokyo-raid i 1942 ville japanerne ta hevn for den hjelp som var gitt til de flyverne som landet i Kina etterpå. De mest førlige av befolkningen klarte å flykte opp i fjellene. En av de katolske misjonærene der, fader Umberto Verdini, ble igjen med barn, gamle og syke. Etter at japanerne var ferdige der, kom byfolket tilbake. De fant bare brente og ødelagte bygninger, døde kropper og beinrester.

Liknende herjinger fant sted også annetsteds. De var del av den japanske Zhejiang-Jiangxi-kampanjen som skulle skremme kinesere fra noensinne å hjelpe amerikanske flyvere. Japanerne drepte om lag 250.000 sivile mens de lette etter Doolittles flyvere.

Referanser
----------

1. ↑  PBS Perilous Flight

Eksterne lenker
---------------

* Time magazine 7. juni 1943: Martyr in China Arkivert 14. desember 2008 hos Wayback Machine.

|  |  |
| --- | --- |
| Oppslagsverk/autoritetsdata | GeoNames
 |

Portal: Andre verdenskrig
**Caranthir** var en alv fra J.R.R. Tolkiens litterære legendarium om Midgard. Caranthir var den fjerde av Fëanors sønner, han var også den tøffeste, og den som raskest ble sint; han var også kalt *Caranthir den mørke*. Hans Quenya navn var ***Morifinwë*** (*Den Mørke Finwë*). Nerdanel, hans mor, gav han navnet ***Carnistir***, som betyr *Rødt fjes*. Han hadde seks brødre: Maedhros, Maglor, Celegorm, Curufin, Amrod og Amras.

Som de andre sønnene til Fëanor var også Caranthir bunnet av en ed om å skaffe tilbake sin fars silmariller, som var blitt stjålet fra han av den Mørke herre Morgoth. Denne eden forte de syv brødrene til Midgard i løpet av det første tidevervet, hvor de etablerte riker i eksil, skapte krig mot Morgoths armeer, kjempet mot deres eget folk, og brakte til sist ruin over seg selv.

Caranthirs rike var i Thargelion, og ble av og til kalt *Dor Caranthir* (Caranthirs land); hans hjem lå ved bredden av Helevorn sjøen. Etter Dagor Bragollach flyktet han sørover til Amon Erebmed sin bror Amrod.

Han reddet Fruen Haleth og hennes folk, Haladin, da de ble beleiret av orker. Han så da også verdien av menn, og tilbød Haladinene fritt land i nord, men Haleth, takket han, avslo og gikk.

Han omkom sammen med sine brødre Celegorm og Curufin i den andre Ættedrapet – da Fëanors sønner angrep Menegroth for å vinne tilbake Silmarillen fra Alvekongen Thingol av Doriath.

Caranthir er blitt kalt **Cranthor** i *The Book of Lost Tales* og **Cranthir** i de tidligere versjonene av *Silmarillion*.

Portal: Litteratur
**Ressurstildeling** eller **ressursallokering** kan ha flere betydninger.

Prosjektledelse
---------------

Innen prosjektledelse er **ressurstildeling** tidsplanplanlegging av aktiviteter og ressursene som kreves for disse aktivitetene samtidig som man tar hensyn til både tilgjengeligheten til ressursene og prosjekttiden.

Samfunnsøkonomi
---------------

Innen samfunnsøkonomi er **ressurstildeling** fordelingen av tilgjengelige ressurser til ulike bruksområder. Et økonomisk system kan for eksempel fordele ressurser i henhold til marked eller økonomisk planlegging.

Statsfinans fokuserer på tre brede områder: makroøkonomisk stabilisering, fordeling av inntekt og rikdom, og allokering av ressurser. Mye av forskningen på ressursallokering er viet til å finne forhold hvor spesielle mekanismer for ressursfordeling fører tilPareto-optimale resultater hvor ingen av partene sin situasjon kan bedres uten at en av partene taper på det.

Strategisk planlegging
----------------------

Innen strategisk planlegging er ressursallokering en plan for bruk av tilgjengelige ressurser, som for eksempel personaladministrasjon. Her brukes ressursallokering særlig på kort sikt for å oppnå et mål i nær fremtid, og handler om prosessen med å tildele knappe ressurser mellom ulike prosjekt eller forretningsenheter.

Det er mange fremgangsmåter for å løse ressurstildeling. Man kan for eksempel løse ved hjelp av en manuell tilnærming, en algoritmisk tilnærming (se nedenfor), eller en kombinasjon av begge.

Det kan være beredskapsmekanismer, som for eksempel:

* Prioritert rangering av elementer som er ekskludert fra planen som viser hvilke elementer som skal finansieres hvis flere ressurser skulle bli tilgjengelige
* Prioritert rangering av elementene som er inkludert i planen som viser hvilke elementer som skal ofres dersom den totale finansieringen må reduseres

Algoritmer
----------

Innen datateknikk kan ressursallokering gjøres ved hjelp av dataprogrammer som automatisk og dynamisk fordeler ressursene. Dette er særlig vanlig ut elektronisk utstyr dedikert til ruting og kommunikasjon. For eksempel allokeres kanaler i trådløs kommunikasjon av en basestasjon-transceiver ved hjelp av en passende algoritme. En type ressursallokering går ut på at oppgaver byr på den beste ressursen i henhold til en "pengebalanse", et eksempel på slik bruk er tildeling av CPU-kjøretid ved forkjøpsrettmetoden.

Se også
-------

* Prosjektledelse
* Prosjektering

Referanser
----------

1. ↑  «PMO and Project Management Dictionary». Pmhut.com. Besøkt 24. juni 2014.
2. ↑  Production planning "Algorithmic sequencing" *Production planning* Retrieved on 3 June 2014
3. ↑  Inteng "Planning manual and algorithm" Arkivert 14. mars 2014 hos Wayback Machine. *Inteng* Retrieved on 3 June 2014
4. ↑  Samuel90. «Resource allocation». Slideshare.net. Besøkt 24. juni 2014.
5. ↑  «Wireless Channel Allocation Using An Auction Algorithm» (PDF). Besøkt 24. juni 2014.
6. ↑  «Tycoon: A Distributed Market-based Resource Allocation System». Citeulike.org. Arkivert fra originalen 13. november 2017. Besøkt 24. juni 2014.
eCall SOS-knapp i en Volkswagen e-golf. Foto: Marius Vassnes 
**eCall** er et europeisk nødanropssystem som skal sikre hurtig bistand ved trafikkulykker. Ved ulykke skal kjøretøyet automatisk ringe opp alarmsentral, taleforbindelse opprettes og opplysninger om kjøretøyets posisjon med mer formidles til alarmsentralen. Det er også mulig å utløse eCall manuelt ved å trykke på en SOS-knapp inne i bilen. 

eCall er påbudt i alle biler og lette varebiler som er typegodkjent etter 31.mars 2018.

Liknende systemer
-----------------

General Motors har et liknende system, OnStar. Systemet ble introdusert på noen Cadillac-modeller fra 1997.

Norge
-----

Norge har sluttet seg til eCall ved å undertegne en uforpliktende *memorandum of understanding* juni 2006. Nasjonalt kompetansesenter for helsetjenestens kommunikasjonsberedskap (KoKom) har på oppdrag fra Sosial- og helsedirektoratet utarbeidet en rapport om eCall. Transportøkonomisk institutt har anslått at antall trafikkdrepte ventes gå ned med 4 % hvis eCall gjennomføres (KoKom-rapporten side 9). I Norge skal brannvesenet være mottakssentral for eCall-anrop.

Kilder
------

* eCall – langsom marsj mot raskere hjelp, Samferdsel 10/2007 (utgitt av Transportøkonomisk institutt])
* Datatilsynet om eCall og personvern

Referanser
----------

1. ↑  «eCall: varsling av trafikkulykker». *Direktoratet for samfunnssikkerhet og beredskap*. Besøkt 25. februar 2021.
2. ↑  St.prp.nr. 1 (2006-2007) Samferdselsdepartementet  Arkivert 8. mai 2010 hos Wayback Machine. omtale under trafikksikkerhet
3. ↑

Eksterne lenker
---------------

* Offisielt nettsted Rediger på Wikidata
Podolias omtrentlige utstrekning.
**Podolia** (ukrainsk: *Поділля*, *Podillja*; russisk: Подолье, *Podolye*; polsk: *Podole*; litauisk: *Podolė*; rumensk: *Podolia*; tyrkisk: *Podolya*) er et historisk landskap som ligger i det nåværende sentral-vestre Ukraina. Byen Kamjanets-Podilskyj anses historisk sett som Podolias hovedstad.

Historie
--------

Podolia tilhørte de rutenske fyrstedømmene Kiev og Volynia da det ved midten av 1300-tallet ble erobret av litauerne og kom med Litauen til Polen. I 1672 erobret Det osmanske rike området. Ved det osmanske nederlaget i slaget ved Zenta i 1697 mot Det habsburgske rike ble osmanene tvunget til betingelsene fra Freden i Karlowitz i 1699. Ettersom Polen hadde spilt en avgjørende rolle i krigen mot osmanene, fikk Polen tilbake Podolia.

Ved Polens første deling (1772) tilfalt en mindre del i vest til Østerrike. Ved de senere delinger (1793 og 1795) tok Russland det øvrige, som i 1796 ble et eget guvernement sammen med Bratslav.

Eksterne lenker
---------------

* (en) Podolia – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** NKC
 |
***Sladderen går*** (originaltittel: *The Gorgeous Hussy*) er et amerikansk historisk drama fra 1936 regissert av Clarence Brown med Joan Crawford og Robert Taylor i hovedrollen.

Handling
--------

I 1823 driver major O'Neal og hans datter Margaret "Peggy" O'Neal et vertshus som politikere i Washington D.C. ofte besøker. Peggy er frittalende for en kvinne for sin tid, og når Tennessee-senator Andrew Jackson (spilt av Lionel Barrymore) besøker dem, refererer hun kjærlig til ham som "Onkel Andy"

Peggy er i hemmelighet forelsket i den velkjente Virginia-senatoren John Randolph, men følelsene hennes er tilsynelatende ubesvarte. Et nytt gjestgiveri drevet av "Beau" Timberlake åpner, og Beau blir snart forelsket i Peggy og frir til henne. Men hun nekter, fordi hennes romantiske følelser er forbeholdt John. Men John mener at hun er alt for ung, men begynner etter hvert å endre seg. Når han endelig innser at de begge er forelsket, får han imidlertid vite fra Beau at Peggy endelig har gitt samtykke til å gifte seg med ham. 

John mener at Beau ville være en langt mer passende ektemann for henne. Men Beau dør bare noen få måneder senere. I 1828 kommer John tilbake fra å være minister til Russland. Samtidig blir Jackson valgt til USAs president midt i en kampanje med verbale angrep rettet mot hans kone Rachel, som han giftet seg med før skilsmissen fra hennes første ektemann var endelig. Rett etter valget dør Rachel etter å ha bedt Peggy om å ta seg av Jackson. Peggy blir snart hans fortrolige.

Medvirkende
-----------

 

|  |  |
| --- | --- |
| * Joan Crawford – Margaret "Peggy" O'Neal
* Robert Taylor – 'Bow' Timberlake
* Lionel Barrymore – Andrew Jackson
* Franchot Tone – John Eaton
* Melvyn Douglas – John Randolph of Roanoke
* James Stewart – 'Rowdy' Dow
* Alison Skipworth – Mrs. Beall
* Beulah Bondi – Rachel Jackson
* Louis Calhern – Sunderland
* Melville Cooper – Cuthbert

  | * Sidney Toler – Daniel Webster
* Gene Lockhart – Major O'Neal
* Clara Blandick – Louisa Abbott
* Frank Conroy – John C. Calhoun
* Nydia Westman – Maybelle
* Willard Robertson – Samuel D. Ingham
* Charles Trowbridge – Martin Van Buren
* Rubye De Remer – Mrs. Bellamy
* Betty Blythe – Mrs. Wainwright
* Zeffie Tilbury – Mrs. Daniel Beall

  |

Referanser
----------

Eksterne lenker
---------------

* (en) *Sladderen går* på Internet Movie Database Rediger på Wikidata

* (no) *Sladderen går* hos Filmfront Rediger på Wikidata

* (sv) *Sladderen går* i Svensk Filmdatabas Rediger på Wikidata

* (en) *Sladderen går* på AllMovie Rediger på Wikidata

* (fr) *Sladderen går* på Allociné Rediger på Wikidata

* (nl) *Sladderen går* på MovieMeter Rediger på Wikidata

* (en) *Sladderen går* på Turner Classic Movies Rediger på Wikidata

* (en) *Sladderen går* på American Film Institute Rediger på Wikidata

* (en) *Sladderen går* på Rotten Tomatoes Rediger på Wikidata

Portal: Film

|  |  |
| --- | --- |
| Oppslagsverk/autoritetsdata | Encyclopædia Britannica
 |
**Caramba** var en svensk musikkgruppe fra begynnelsen av 1980-tallet. Gruppen var et studioprosjekt med Michael B. Tretow og Ted Gärdestad. Deres eneste album, *Caramba* fra 1981, oppgir bare medlemmene som pseudonymer. Albumet er mest kjent for at sangene synges i ikke-eksisterende språk. Imidlertid har sangene som imiterer en spesiell regional musikkstil også en tekst som imiterer den fonemiske strukturen til språk i samme region.[]

Det verserte mange rykter på den tiden om hvem som sto bak Caramba, for eksempel Björn Skifs, Claes af Geijerstam, Ted Gärdestad, Björn Ulvaeus og Benny Andersson. Det var først på slutten av 1990-tallet at medlemmenes identitet ble bekreftet.

Musikken
--------

Musikken er parodier på ulike genrer, som f.eks. «Spottnjik» (russisk folkemusikk), «Eine Feine» (eurodisko), «Aitho» (japansk) og «Anna Kapoae» (Hawaii-musikk). Formen er lik den som ble brukt av blant andre Spike Jones.

Tekstene
--------

Tekstene er skrevet på oppdiktede språk, men ser man nærmere etter er tekstene inspirert av ulike språk. For eksempel:

Første vers i «Spottnjik»:

*Djalla strejnevt millo vladja alla pjotr*
*Zillij bludder azza schlödder lile fjodor*
*Vladivostok stratzkla vjella drammi ulka*
*Salmonella vidri schnuska katapulka*
Siste vers i «Carhumba»:

*Ebba obba zat pah huvee zoot*
*Ha tah kaa tha ihto ohtto mhott*
*Rhullan bhullan bajdoff n-n-njet*
*Tutti frutti capochinsphaghtt*

Medlemmer
---------

Medlemmer ifølge plateomslaget til *Caramba*

* *Carlos Ih Lura*, ahllo
* *Zoltan Zull*, violotta
* *Dr. Fritz Höfner*, baribasso
* *Tudor Ludor*, batterie
* *Abdullah Presley*, tomba
* *Zingo Allah*, prutto
* *Ihto Amin*, paahuve
* *Gaston El Ton Yon*, pianissimo
* *King Nam*, a nam
* *Clapton Combo*, gitaronimo
* *King Kong*, tango
* *Hazze Kamikaze*, teknico del son
* *Giorgio Martini*, producto

Pseudonymet «Tudor Ludor» ble siden anvendt av ABBA-trommeslager Roger Palm.

Sporliste til albumet *Caramba*
-------------------------------

* Blaztah 1 (Side 1)
	+ «Ali Baba»
	+ «Spottnjik»
	+ «Hubba Hubba Zoot-Zoot»
	+ «Eine Feine»
	+ «Fido»
* Blaztah 2 (Side 2)
	+ «Aitho»
	+ «Anna Kapoae»
	+ «Donna Maya»
	+ «Ahllo»
	+ «Carhumba»

Annet
-----

Sangen *Hubba Hubba Zoot-Zoot* ble sluppet som en singel og ble en hit. Noen av låtene fra albumet *Caramba* finnes også på *Michael B Tretow's «Greatest Hits»*.

Eksterne lenker
---------------

* (en) Caramba på Discogs Rediger på Wikidata

* (en) Caramba på MusicBrainz Rediger på Wikidata

* (en) Caramba på Songkick Rediger på Wikidata

  


|  |  |
| --- | --- |
| Oppslagsverk/autoritetsdata | BIBSYS **·** VIAF **·** MusicBrainz **·** Discogs
 |
Portal: Askøy

**Davanger** er et tettsted i Askøy kommune i Vestland.

Bygden har egen barneskole, Davanger skole, som også gir skoleplass til elever fra nabobygda Breivik. Ved skolen ligger kunstgressbane som disponeres av fotballklubben Apollo IL.

Davanger er omgitt av områder med skog, myr og en rekke vann, blant disse er Hammyrsvatnet, Sagavatnet, Skogatjern og Svartetjønn de største. Øst i bygden ligger også høydedraget Storekletten (121 moh.). Fra området ved barneskolen går det skogssti inn til hytteområdet Skotnes, som ellers kun har adkomst sjøveien.

I mange år har Davanger vært tilholdssted for fabrikken til Rieber & Søn som har produsert King Oscar sardiner. I 2008 ble imidlertid driften nedlagt og overtatt av fabrikk i Polen.

Tidligere hadde bygden egen landhandel og bensinstasjon, men dette ble nedlagt på 1980-tallet. Dampbåten la til med Davanger kai som et av stoppestedene på rundturen rundt Askøy og nærliggende områder.

Referanser
----------

1. ↑  Kampen for sardinene, Askøyværingen

|  |  |
| --- | --- |
| Oppslagsverk/autoritetsdata | Store norske leksikon **·** GeoNames **·** Sentralt stedsnavnregister
 |
**Fiat Dino** er en sportsbil fra den italienske bilprodusenten Fiat som ble produsert mellom 1966 og 1973. Dino var et steg mot produksjonen av Ferraris Dino, og de to modellene forveksles ofte. Fiat Dino gjorde det mulig for Ferrari å oppnå det nødvendige produksjonsantall for å homologere Alfredo Ferraris V6-motor for bruk i Formel 2-racing.

Ferrari startet sin første serie av midtmotoriserte biler i 1969, og solgte dem under merkenavnet Dino. Modellene Dino 206 GT og Dino 246 GT var utstyrt med motorer identisk med Fiat Dino, mens Dino 308 GT4 hadde en V8-motor og ble omdøpt til «Ferrari» i sitt siste år i produksjon.

Bilen var først tilgjengelig med en 2.0-liters V6-motor med 160 hestekrefter og en femtrinns manuell girkasse. Det var den første Fiat-motoren utstyrt med doble overliggende kamaksler. Denne motoren ble senere forstørret til 2.4 liter og 180 hestekrefter i 1969. I motsetning til Ferraris versjon var Fiat Dino utstyrt med bladfjærer. Ytelsene var imponerende, med 0-100 km/t på under åtte sekunder. Motoren var utstyrt med tre Weber-forgassere, og to forskjellige karosserityper var tilgjengelig; en cabriolet designet av Pininfarina, og en coupé designet av Bertone.

Eksterne lenker
---------------

* (en) Fiat Dino – kategori av bilder, video eller lyd på Commons Rediger på Wikidata
Utsikt fra Schwarzwald mot Vogesene, begge restfjell i Sentral-Europa.
**Restfjell** (tysk: *Rumpfgebirge*) er de sterkt eroderte restene av en foldet fjellkjede, ofte fra en tidlig periode i jordas historie. Begrepet *Rumpfgebirge* («skrogfjell») ble først introdusert av Ferdinand von Richthofen i 1886. Restene til de tidligere fjellkjedene kan finnes i mange lavlandsområder på jordskorpen (hvor de danner grunnfjellet), og spesielt i Sentral-Europa gjennom nyere tektonikk. Dette kan resultere i et oppløftet peneplan, som er en type høyland.

Dalstrukturene i restfjell er ofte mer uregelmessige enn i de yngre foldefjellene, noe som skyldes de betydelig yngre tektoniske prosessene og sterkere erosjon av de tidligere fjellkjedene som opprinnelig ofte var opptil flere tusen meter høye. I kontrast er derimot høyslettene deres orografisk like i form.

Erosjonen av fjellene har avdekket mange mineralressurser, som sølv og jernmalm i Harz, kobber i Rammelsberg eller uran i Erzgebirge.

Eksempler
---------

I Europa faller mange av de tyske Mittelgebirge inn i kategorien restfjell – for eksempel Harz, Erzgebirge, Fichtelgebirge og Rheinisches Schiefergebirge. Andre fjell stammer også fra tiden til den variskiske fjellkjedefolding, som fjellene på begge sider av Rhinen (Schwarzwald og Vogesene) og Det bøhmiske massiv.

Enda eldre er Den kaledonske fjellkjede som omfatter fjell i blant andre Norge, Skottland og USA (Appalachene). Denne ble dannet for om lag 500 millioner år siden.

Uralfjellene mellom Øst-Europa og Sibir har en lignende historie som Den kaledonske fjellkjede, og har betydning for økonomien gjennom omfattende gruvedrift.

Se også
-------

* Rauk

Referanser
----------

1. ↑  Richthofen, Ferdinand (1886). *Führer für Forschungsreisende. Anleitung zur Beobachtungen über Gegenstände der physischen Geographie*. Berlin. R. Oppenheim.